མཇུག་ཏུ་༧གོང་ས་མཆོག་གིས་བཀའ་སློབ་གནང་དོན།དེ་རིང་འདིར་ཞི་བདེའི་གཟེངས་རྟགས་བཞེས་མཁན།ངོས་ཀྱི་ལོ་མང་རིང་ངོ་ཤེས་དང་།གྲོགས་པོ་བློས་ཐུབ་བདེན་དོན་ལ་མཐའ་གཅིག་ཏུ་རྒྱབ་སྐྱོར་གནང་མཁན་ཁོང་གཉིས་དང་།དེ་བཞིན་ང་རང་ཚོའི་སྒྲིག་འཛུགས་ཀྱི་ཕྱག་ལས་གནང་མཁན་དང་།སེར་སྐྱ་མི་མང་།ཆོས་གྲོགས་ལྷན་རྒྱས་ཚང་མར་ཞུ་རྒྱུར།དེ་རིང་འདིར་གཙོ་བོ་གཱན་དྷེ་འཁྲུངས་སྐར་དུས་ཆེན་དང་འབྲེལ་ནས་མཛད་སྒོ་ཞིག་གྲ་སྒྲིག་གནང་བ་རེད།ངོས་ལ་མང་པོ་ཞུ་རྒྱུ་མེད།ང་ཚོས་དྲན་གསོ་བྱེད་པ་ནི་མི་མཛད་རྗེས་ཆེན་པོ་ཡོད་པའི་རླབས་ཆེན་གྱི་མི་དེ་དྲན་གསོ་བྱས་པ་གཅིག་པུས་ཕན་ཐོགས་མེད།མ་ཧཱ་གཱན་དྷེ་དང་སྐྱེས་བུ་དམ་པ་མང་པོ་ཞིག་འདས་ཚར་བ་རེད།ང་ཚོས་དྲན་གསོ་བྱས་ཏེ་ཁོང་ཚོ་བསྐྱར་དུ་ཚུར་གསོན་རྒྱུ་མེད།དེར་བརྟེན་ཁོང་རྣམ་པས་ལམ་སྟོན་གནང་ཡོད་པ་དེར་མི་རེ་ངོ་རེས་དགེ་སྐྱོན་ཕན་གནོད་གང་ཡོད་ལ་བསམ་བློ་གཏོང་དགོས།